Άγιος Γεώργιος Λιχάδος Εύβοιας

Ο Άγιος Γεώργιος είναι παραθαλάσσιο χωριό στην βόρεια Εύβοια και την Περιφερειακή Ενότητα Εύβοιας.

 Γεωγραφικά - διοικητικά στοιχεία 
Ο Άγιος Γεώργιος Λιχάδος βρίσκεται στον Βόρειο Ευβοϊκό και τα παράλια του ομώνυμου κόλπου σε απόσταση 3 χιλιομέτρων νοτιοανατολικά της Λιχάδας, 42 χιλιομέτρων νοτιοδυτικά της Ιστιαίας (έδρα δήμου) και 133 χιλιόμετρα βορειοδυτικά της Χαλκίδας. Ο πληθυσμός του ανέρχεται σε 868 κατοίκους σύμφωνα με την απογραφή του 2011.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10651 (σελ. 177 του pdf) Οι κάτοικοί του ασχολούνται κυρίως με την ελαιοκαλλιέργεια και την αλιεία. Το χωριό πήρε το όνομά του από το ναό του Αγίου Γεωργίου, ο οποίος βρίσκεται 50 μέτρα μακριά από την θάλασσα. Επίσης κάθε χρόνο στις 23 Απριλίου διοργανώνεται το πανηγύρι του Αγίου Γεωργίου, Ναυτική Εβδομάδα τον Ιούλιο και γιορτή της σαρδέλας τον Αύγουστο. Ως ξεχωριστός οικισμός αναφέρεται για πρώτη φορά το 1940 να προσαρτάται στην τότε κοινότητα Λιχάδος.

Ιστορική εξέλιξη πληθυσμού

Εξωτερικοί σύνδεσμοι
Άγιος Γεώργιος Εύβοιας

 Σημείωση 
Στον ίδιο δήμο βρίσκονται οι συνώνυμοι οικισμοί Άγιος Γεώργιος Γιάλτρων και Άγιος Γεώργιος Ιστιαίας.

Παραπομπές

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού